stanford-oval/wikipedia huggingface dataset:
סאפט סושיץ'
קריירת אימון

לאחר פרישתו ממשחק פעיל, סושיץ' התחיל את קריירת האימון שלו בקבוצת קאן הצרפתית. בין השנים 1996 ל-2009 סושיץ' אימן באל-הילאל הסעודית ובחמישה מועדונים שונים בטורקיה – איסטנבולספור, קוניאספור, אנקרגוצ'ו, ריזספור ואנקרספור. הוא לא הגיע להישגים משמעותיים בקבוצות שאימן, ומעולם לא זכה בתואר כמאמן.
למרות זאת, ב-28 בדצמבר 2009 מונה סושיץ' לתפקיד מאמן נבחרת בוסניה והרצגובינה, מולדתו. הוא הגיע כמחליפו של המאמן המתפטר מירוסלב בלאזביץ' שהוביל את הנבחרת לשלב הפלייאוף במוקדמות מונדיאל 2010, שם הודחה על ידי פורטוגל. במשחק הבכורה שלו כמאמן ניצחה בוסניה את גאנה 1-2, אך למרות זאת תחילת דרכו של סושיץ' בנבחרת הייתה חלשה. לאחר שהשיג שני ניצחונות בלבד בששת משחקיו הראשונים כמאמן, ביניהם הפסד לצרפת במוקדמות יורו 2012, היה סושיץ' מועמד לפיטורין, אך הצליח לשקם את מעמדו. לאחר תוצאת תיקו 1-1 במשחק השני מול צרפת, סיימה בוסניה שנייה בבית, בהפרש נקודה בלבד מהצרפתים, מה שהקנה להם הופעה שנייה ברציפות בפלייאוף העפלה. כמו במוקדמות מונדיאל 2010, גם הפעם הוגרלה בוסניה לשחק מול פורטוגל. לאחר 0-0 במשחק הראשון בבוסניה, הובסה נבחרתו של סושיץ' 2–6 במשחק הגומלין, ושוב כשלה בניסיון ההעפלה שלה. למרות זאת, סושיץ' נשאר בתפקידו, ובין החודשים אוגוסט 2012 ואוגוסט 2013, במהלכם שיחקה בין היתר במוקדמות מונדיאל 2014, רשמה נבחרתו רצף של תשעה משחקים ללא הפסד. ב-8 באוגוסט 2013 השיגה בוסניה של סושיץ' את המיקום הגבוה ביותר בתולדותיה במסגרת הדירוג העולמי של פיפ"א, כשדורגה במקום ה-13. בטורניר המוקדמות השיגה בוסניה תוצאות מצוינות. היא פתחה בניצחון 1–8 בחוץ מול ליכטנשטיין, שהיה הגבוה בתולדותיה, ובסך הכל בעשרת משחקיה במוקדמות צברה שמונה ניצחונות, תיקו והפסד, כשהיא כובשת 30 שערים. בסיומו של דבר, סיימה הנבחרת ראשונה בבית, מעל נבחרות כמו סלובקיה, ממשתתפות מונדיאל 2010, ויוון שנותרה שנייה בבית בזכות פער שערים נחות, והעפילה לטורניר מונדיאל 2014 בברזיל. הייתה זו ההעפלה הראשונה בתולדותיה של הנבחרת לטורניר גדול, מאז היווסדה כנבחרת עצמאית ב-1992.
במשחק הפתיחה של בוסניה במונדיאל, היא רשמה הפסד 1–2 לארגנטינה, שסיימה בסופו של דבר כסגנית אלופת העולם, אך למרות ההפסד זכתה לביקורות חיוביות על הופעתה. במשחק השני שלה בטורניר הפסידה לניגריה באופן מעורר מחלוקת, לאחר ששער שוויון של אדין דז'קו, כוכב הנבחרת, נפסל כתוצאה משריקה לנבדל שלא היה. מקרה זה הגביר את הקולות הקוראים לפיפ"א להתיר שימוש באמצעים טכנולוגיים במקרים מסוג זה. האכזבה הייתה עמוקה עוד יותר, לאחר שנבחרתו של סושיץ' ניצחה במשחק השלישי את איראן בתוצאה 1–3, והתברר כי שוויון במשחק מול ניגריה היה מספיק לבוסניה כדי להעפיל לשמינית הגמר. בחודש יוני 2014, לאחר הדחת הנבחרת, הציע סושיץ' את התפטרותו, אך בסופו של דבר השתכנע למשוך את ההתפטרות ולהאריך את חוזהו לקראת מוקדמות יורו 2016. ב-17 בנובמבר 2014 סושיץ' פוטר מתפקידו, יממה לאחר ההפסד 0–3 לנבחרת ישראל.
ב-11 ביולי 2015 מונה סושיץ' לתפקיד המאמן באביאן מליגת המשנה הצרפתית, אך פוטר ב-11 בינואר 2016, לאחר כחצי עונה, בעקבות סדרת תוצאות חלשות של קבוצתו שהותירו אותה במקום ה-13 בטבלה.
בינואר 2017 מונה למאמנה של אלניהספור הטורקית.
תארים

פריז סן-ז'רמן
אליפות: 1985/1986
גביע: 1982/1983
סרייבו
מלך שערי ליגת העל היוגוסלבית: 1979/1980 (17 שערים)
אקהיסאר בלדייספור
הסופר קאפ הטורקי: 2018
חיים אישיים

אחיו הבכור של סושיץ', סיאד, היה אף הוא כדורגלן, ששיחק בין היתר בסטנדרד לייז' הבלגית ואף ערך הופעה אחת במדי יוגוסלביה. בנו של סיאד ואחיינו של סאפט, טינו-סוון סושיץ', גם הוא כדורגלן, המשחק עבור אנטוורפן, שגדל בבלגיה וייצג את נבחרת הנוער שלה, אך בגיל בוגרים בחר לייצג את בוסניה אותה אימן דודו סאפט, ואף זומן לסגל הנבחרת למונדיאל 2014, במהלך שעורר ביקורת רבה בבוסניה.
הערות שוליים

↑  מערכת וואלה! ספורט‏, סאפט סושיץ' מונה למאמן נבחרת בוסניה, באתר וואלה, 29 בדצמבר 2009
↑  מערכת וואלה! ספורט‏, סושיץ' סיים דרכו בבוסניה: "הולכים הביתה בראש מורם", באתר וואלה, 25 ביוני 2014
↑  מיכאל יוכין‏, הכל נשאר במשפחה? הקשרים המשפחתיים במונדיאל, באתר וואלה, 22 ביוני 2014
| נבחרת יוגוסלביה – מונדיאל 1990 |
| --- | --- | --- |
|  1 איבקוביץ' •  2 סטנקוביץ' •  3 ספסיץ' •  4 ווליץ' •  5 האדז'יבגיץ' •  6 יוזיץ' •  7 ברנוביץ' •  8 סושיץ' •  9 פאנצ'ב •  10 סטויקוביץ' •   11 וויוביץ' •  12 אומרוביץ' • 13 קטאנץ •  14 בוקסיץ' • 15 פרוסינצ'קי • 16 שבנדז'וביץ' • 17 יארני • 18 באלייץ' • 19 סביצ'ביץ' • 20 שוקר • 21 פאנאדיץ' • 22 לקוביץ' • מאמן: אוסים |  1 איבקוביץ' •  2 סטנקוביץ' •  3 ספסיץ' •  4 ווליץ' •  5 האדז'יבגיץ' •  6 יוזיץ' •  7 ברנוביץ' •  8 סושיץ' •  9 פאנצ'ב •  10 סטויקוביץ' •   11 וויוביץ' •  12 אומרוביץ' • 13 קטאנץ •  14 בוקסיץ' • 15 פרוסינצ'קי • 16 שבנדז'וביץ' • 17 יארני • 18 באלייץ' • 19 סביצ'ביץ' • 20 שוקר • 21 פאנאדיץ' • 22 לקוביץ' • מאמן: אוסים | יוגוסלביה |
| נבחרת בוסניה והרצגובינה – מונדיאל 2014 |
| --- | --- | --- |
|  1 בגוביץ' •  2 ורשאייביץ' •  3 ביצ'אקצ'יץ' •  4 ספאהיץ' •  5 קולאזינאץ' •  6 וראנייש •  7 בשיץ' •  8 פיאניץ' •  9 איבישביץ' •  10 מיסימוביץ' •   11 דז'קו •  12 פייזיץ' • 13 מוידז'ה •  14 ט. סושיץ' • 15 שוניץ' • 16 לוליץ' • 17 איבריצ'יץ' • 18 מדוניאנין • 19 ויסצ'ה • 20 האירוביץ' • 21 האדזיץ' • 22 אבדוקיץ' • 23 סליהוביץ' • מאמן: ס. סושיץ' |  1 בגוביץ' •  2 ורשאייביץ' •  3 ביצ'אקצ'יץ' •  4 ספאהיץ' •  5 קולאזינאץ' •  6 וראנייש •  7 בשיץ' •  8 פיאניץ' •  9 איבישביץ' •  10 מיסימוביץ' •   11 דז'קו •  12 פייזיץ' • 13 מוידז'ה •  14 ט. סושיץ' • 15 שוניץ' • 16 לוליץ' • 17 איבריצ'יץ' • 18 מדוניאנין • 19 ויסצ'ה • 20 האירוביץ' • 21 האדזיץ' • 22 אבדוקיץ' • 23 סליהוביץ' • מאמן: ס. סושיץ' | בוסניה והרצגובינה |
| --- | --- |
בקרת זהויות :  NKC: js2014843131  VIAF: 311580669   WorldCat (עם VIAF): 311580669
סגסטריים

| סגסטריים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
על־משפחה:: Dysderoidea
משפחה:: סגסטריים
שם מדעי
 Segestriidae ‏סימון, 1893
תחום תפוצה


סגסטריים או עכבישי צינור (שם מדעי: Segestriidae) היא משפחת עכבישאים המצויים בכל היבשות. הם בעלי שש עיניים ובעלי גוף עגלגל בצבע חום או שחור. הם בעלי כליצרות בולטות ורגליים שעירות מעט.
עכבישים אלה בונים את הרשתות שלהם מתחת לסדקי עצים או בין סלעים ושם טווים רשת מסועפת דמוית צינור. בתוך הצינור הם ממתינים לטרף לא זהיר שיילכד ואז עטים עליו. העכביש עצמו מסתתר בתוך עמק הצינור כך שטרפו לא רואה אותו.
עכבישים אלה ניזונים בעיקר מחרקים שונים והם אוהבים בעיקר דבורים. הם מתמודדים עם הדבורים על ידי שפשוף העוקץ הארסי שלהם כנגד הקורים וכך הוא נפלט בקלות. הם יכולים לצוד ולהרוג כמה חרקים בבת אחת.
מין נפוץ מהמשפחה הוא Segestria florentina המצוי ברחבי אירופה. נשיכתו נחשבת כואבת מאוד.
מיון

משפחה סגסטריים (Segestriidae )
סוג Ariadna
סוג Citharoceps
סוג Gippsicola
סוג Segestria
סבסטיאן קבוט (שחקן)

| --- | --- |

סבסטיאן קבוט, 1964
 לידה:  6 ביולי 1918 לונדון, הממלכה המאוחדת של בריטניה הגדולה ואירלנד 
 פטירה:  22 באוגוסט 1977 (בגיל 59) קולומביה הבריטית, קנדה 
 מקום קבורה:  בית הקברות ווסטווד וילג' 
 מדינה:  הממלכה המאוחדת 
 תקופת הפעילות:  מ-1935 
 מספר צאצאים:  3 
 פרסים והוקרה:  פרס גראמי 
 פרופיל ב-IMDb
 
צ'ארלס סבסטיאן תומאס קבוט (באנגלית: Charles Sebastian Thomas Cabot;‏ 6 ביולי 1918 – 22 באוגוסט 1977) היה שחקן קולנוע וטלוויזיה אנגלי. הוא זכור בעיקר מתפקידו כמשרת האישי בקומדיית המצבים "משפחה שכזאת" לצדו של בריאן קית'. עוד הוא מוכר מתפקיד הוואזיר בסרט "קיסמט" ובתפקיד ד"ר קארל הייאט בסדרת הטלוויזיה "Checkmate". הוא דיבב את בגירה בסרט "ספר הג'ונגל". תפקידים נוספים שלו בקולנוע היו בסרט "The Spy Killer" מ-1969 והמספר בסרט "הרפתקאותיו של פו הדב" (1977).
ביוגרפיה

קבוט נולד בלונדון שבאנגליה. בגיל 14 עזב את הלימודים כדי לעבוד במוסך, ושימש כנהג וכמשרת אישי של השחקן הבריטי פרנק פטינגל (אנ'). בעבודתו אצל פטינגל הוא התוודע לשחקנים אחרים והחל להתעניין בתיאטרון, וכן נרשם ללהקת תיאטרון רפרטוארי. כדי להשיג עבודה כשחקן הוא שיקר באשר להופעות קודמות שלו. בראיון ב-1968 אמר קבוט שהוא חשב שמשחק הוא סוג של שקר, ושהוא רכש מיומנות כששימש כבאטלר של פטינגל. באותה עת פיתח אהבה לבישול, ובעידודו של אביו הפך לשף. לאחר שהרס מכונית עזב קבוט את עבודתו במוסך וחיפש עבודה כשחקן. בתחילה ניסה להשיג עבודה דרך סוכנות שחקנים. מכיוון שלא הלך לבית ספר למשחק, הוא למד בדרך הקשה. ממופע בשם "On The Spot" פוטר ביום הראשון לעבודתו. אבל עם הזמן גבר ביטחונו העצמי בכישורי המשחק שלו, ועד מהרה החל לקבל הצעות עבודה בעצמו.
ביוגרפיה > קריירה

ב-1935 השתתף קבוט בתפקיד קטן בסרט "Foreign Affaires". הסרט הראשון שבו הופיע שמו בקרדיטים היה סרטו של אלפרד היצ'קוק "סוכן חשאי" משנת 1936. סרטים בריטיים נוספים בהם השתתף היו "Love on the Dole" (מ-1941), "פימפרנל סמית" (1941), "Old Mother Riley Overseas" ו-"Old Mother Riley Detective" (שניהם מ-1943) והסרט "They Made Me a Fugitive" (מ-1947). ב-1946 שיחק בתפקיד יאגו בסרט קצר על פי המחזה "אותלו". אחרי המלחמה שיחק קבוט בסרטים כמו "Third Time Lucky" (מ-1949), "העכביש והזבוב" (1949), בתפקיד הנבל פורוקדה בסרט "Dick Barton Strikes Back" (מ-1949). ב-1952 הופיע בסרט "אייבנהו", וב-1954 השתתף בסרט "The Love Lottery".
קבוט הופיע בהפקות בינלאומיות כמו ההפקה הספרדית-בריטית-אמריקאית של הקומדיה "Babes in Bagdad" (מ-1952) ובגרסה האיטלקית ל"רומיאו ויוליה" בתפקיד לורד קפולט. ב-1956 שיחק בהוליווד בסרטי וולט דיסני "Westward Ho, the Wagons!" ו"ג'וני טרמיין" (1957). ב-1960 שיחק בהפקה של ג'ורג' פאל לספר "מכונת הזמן" מאת ה. ג'. ולס בתפקיד ד"ר הילייר המטיל ספק בנכונות סיפוריו של הנוסע בזמן. בשנות החמישים של המאה העשרים השתתף בתוכנית רדיו בשם "Horizons West", סדרת תסכיתים בת 13 חלקים המתארת את קורותיהם של אנשי משלחת לואיס וקלארק. ב-1962 שיחק בתפקיד נוח בהקלטה של המחזה המוזיקלי "המבול" מאת איגור סטרווינסקי. הוא דיבב דמויות בסרטי דיסני כגון סר אקטור בסרט "החרב באבן" (1963) ובגירה בסרט "ספר הג'ונגל" (1967).
בטלוויזיה הופיע קבוט בסדרות כמו "The Adventures of Hiram Holliday" (בשנים 1956–1957), בסדרה הבלשית "Meet McGraw" של פרנק לאבג'וי (מ-1958), סדרת המערבונים "בוננזה" יחד עם ג'יימס בסט (ב-1960), בסדרה "Pony Express", היה לו תפקיד קבוע בסדרה "The Beachcomber" (מ-1962), ובפרק "A Nice Place to Visit" בסדרה "אזור הדמדומים" (1960). במשך שנתיים הופיע קבוט באחד התפקידים הראשיים בסדרה "Checkmate" של אריק אמבלר ושיחק בדמות ד"ר קארל הייט (1960–1962) לצדם של אנתוני ג'ורג' ודאג מקלור. הוא הופיע בתפקיד אריק ויטאקר בפרק "Five O'Clock Friday" בסדרת ההרפתקאות "The Islanders" של רשת ABC. קבוט היה חבר צוות בשעשועון הטלוויזיה "Stump the Stars". הוא הופיע בתוכנית הראיונות "Here's Hollywood" של רשת NBC. ב-1964 היה המנחה של תוכנית הטלוויזיה "Suspense".
בשנים 1966 ועד 1971 שיחק קבוט בתפקיד ג'יילס פרנץ' בסדרה הקומית "משפחה שכזאת" של רשת CBS, לצדם של בריאן קית' וקאתי גארבר. במהלך שידורי הסדרה "משפחה שכזאת" שיחק קבוט גם בסרטים ובתוכניות טלוויזיה אחרות. פעם אחת נטל חופשה מהסדרה והחליף אותו שחקן האופי הבריטי ג'ון ויליאמס (אנ'), שגילם את נייג'ל אחיו של פרנץ'. קבוט שיחק בתפקיד מארח ב-"Journey to Midnight". בעיני הצופים הוא היה זכור בעיקר בדמות מר פרנץ' גם אחרי שהסתיימה הסדרה "משפחה שכזאת" בשנת 1971. קבוט הנחה את הסדרה "Ghost Story" מ-1972, אנתולוגיה של סיפורים על טבעיים. אחרי כן שיחק קבוט בתפקיד קריס קרינגל בהפקה הטלוויזיונית המחודשת של "Miracle on 34th Street" משנת 1973. עוד הופיע קבוט בסרט הטלוויזיה "The City That Forgot About Christmas" ב-1974, והיה המספר בשתי תוכניות נוספות של "פו הדוב", "פו הדב וטיגר גם" ו-"הרפתקאותיו של פו הדב". ב-1967 הקליט אלבום שבו הוא קורא משיריו של בוב דילן, בשם "סבסיאן קבוט, שחקן / בוב דילן, משורר".
ביוגרפיה > חיים אישיים

לקבוט ולאשתו קתלין היו שלושה ילדים, שתי בנות ובן: אנט, איבון וכריסטופר.
בשנים האחרונות לחייו חי קבוט בדיפ קוב בפרבר בעיר ויקטוריה בקולומביה הבריטית, קנדה. הוא נפטר ב-22 באוגוסט 1977 בבית החולים ויקטוריה לאחר שסבל משבץ בפעם השנייה. גופתו נשרפה ואפרו נטמן בבית הקברות "Westwood Village Memorial Park".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1947 |  | Dual Alibi |  |  |
| 1949 | העכביש והזבוב | The Spider and the Fly |  |  |
| 1953 |  | The Captain's Paradise | אלי |  |
| 1952 | אייבנהו | Ivanhoe | הנזיר טאק |  |
| 1953 |  | Always a Bride | נהג מונית |  |
| 1954 | רומיאו ויוליה | Romeo and Juliet | קפולט |  |
| 1955 | קיסמט | Kismet | הווזיר |  |
| 1956 | שלושת המוסקטרים | The Three Musketeers | פורתוס | סדרת טלוויזיה |
| 1957 | ג'וני טרמיין | Johnny Tremain | ג'ונתן לייט |  |
| 1957 |  | Black Patch | פרנצ'י דיוויר |  |
| 1957 |  | Dragoon Wells Massacre | ג'ונה |  |
| 1958 |  | Terror in a Texas Town | אד מקניל |  |
| 1959 |  | Say One for Me | מונסניור פרנסיס סטרטפורד |  |
| 1960 |  | Seven Thieves | מנהל הקזינו |  |
| 1960 | מכונת הזמן | The Time Machine | ד"ר פיליפ הילייר |  |
| 1960–1962 |  | Checkmate | ד"ר קארל הייט | סדרת טלוויזיה |
| 1963 |  | Twice-Told Tales | ד"ר קארל היידגר |  |
| 1963 | החרב באבן | The Sword in the Stone | סר אקטור |  |
| 1964 |  | The Cal Arts Story |  |  |
| 1956–1967 | עולמו המופלא של וולט דיסני | Walt Disney's Wonderful World of Color | המספר |  |
| 1965 |  | The Family Jewels | ד"ר מטסון |  |
| 1966 | פו הדב ועץ הדבש | Winnie the Pooh and the Honey Tree | המספר |  |
| 1966–1971 | משפחה שכזאת | Family Affair | מר ג'יילס פרנץ' |  |
| 1967 | ספר הג'ונגל | The Jungle Book | בגירה |  |
| 1968 | פו הדב והיום הסוער | Winnie the Pooh and the Blustery Day | המספר |  |
| 1970 |  | Foreign Exchange | מקס | סרט טלוויזיה |
| 1972 |  | Circle of Fear | וינסטון אסקס |  |
| 1973 |  | Miracle on 34th Street | קריס קרינגל |  |
| 1974 | פו הדב וטיגר גם | Winnie the Pooh and Tigger Too | המספר |  |
| 1977 | הרפתקאותיו של פו הדב | The Many Adventures of Winnie the Pooh | המספר |  |
הערות שוליים

↑  The Death of Mr. French Sebastian Cabot
| --- | --- |
בקרת זהויות :  NLI: 987007281339905171  PLWABN: 9810640146905606  BNE: XX1559010  BnF: cb139754644 (data)  GND: 134341929  ISNI: 0000 0000 6302 4465  LCCN: n94115098  MusicBrainz: af2eb4da-3d69-45f0-9591-3b0f9a8b7379  SNAC: w6390805  SUDOC: 172096294  VIAF: 56803998   WorldCat (עם VIAF): 56803998 
קבוט, קרולין קרייג ודאג מקלור בסדרה "Checkmate"
קבוט בתפקיד מר פרנץ' בסדרה הקומית "משפחה שכזאת"
נאווית המלחות

| נאווית המלחות |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: גמבוזאים
משפחה:: נאוויתיים
סוג:: נאווית
מין:: נאווית המלחות
שם מדעי
 Aphanius dispar ‏ראפל, 1829

נאווית המלחות (שם מדעי: Aphanius dispar), דג קטן (5–7 ס"מ) ממשפחת הנאוויתיים, שחי במים רדודים ומאכלס את מקורות המים הסמוכים לחוף הים התיכון, לאורך חופי ארץ ישראל. אוכלוסיות של נאווית המלחות נמצאות כמעט בכל ארצות המזרח התיכון (חצי האי ערב, מצרים ועיראק). הדג מצטיין בעמידות יוצאת דופן לטמפרטורות קיצוניות (eurythermal) ולטווח רחב של מליחויות (euryhaline), החל במים מתוקים וכלה במליחות הגבוהה ב-50% ממי ים (56 ppt).
בנחלים ובמעיינות שממערב ומדרום לים המלח, מעיינות-צוקים (עין-פשחה) שבצפון ועד נאות-הכיכר בדרום יש אוכלוסייה של הנאווית.
קיים הבדל ברור בין הזכרים לנקבות (דו-צורתיות זוויגית); הזכרים קטנים וצבעוניים יותר מן הנקבות.
נאווית המלחות אינה תוקפנית כמו הנאווית הכחולה הקרובה לה סיסטמטית ומאוד דומה לה. השנייה הרבה יותר צבעונית, אך בגלל תוקפנותה הרבה הנובעת מטריטוריאליות חזקה, היא אינה יכולה לשמש כדג אקווריום.
תזונה

הנאווית היא אוכלת-כל (omnivorous) והיא ניזונה מסרטנים זעירים (כמו דפניות וציקלופסים). מזון מועדף עליה הן זחלי יתושים ורקבובית.
רבייה

בטבע, עונת הרבייה הארוכה של הנאווית מתחילה בסוף פברואר ומסתיימת בסוף ספטמבר. הנאוויות מטילות בזוגות והנקבה מסוגלת להטיל כל 3–5 שבועות. הביצים דביקות ונאחזות בעשבים עד לבקיעה.
מחקרים שנעשו על ידי Frenkel & Goren בין השנים 1997–2000 בחנו את השפעת הפוטופריודה, הטמפרטורה, המליחות ורמת ההאבסה על התפתחות הנאוויות ויכולת ההתרבות שלהן בתנאי השבי. לפי החוקרים נאווית עמידה ביותר בתנאים הסביבתיים הבאים:
טמפרטורה – הנאווית מסוגלת לשרוד בטמפרטורות הקרובות ל-10°C התפתחות אברי המין הפנימיים (שחלות ואשכים) מתחילה ב-18°C ומגיעה לשיאה (לייצור ביצים ותאי זרע פעילים ולהטלה) בטמפרטורות גבוהות של 27-35°C. הטלות טובות מתקבלות בטמפרטורה של 25°C ומעלה.
מליחות – הנאווית עמידה בטווחי מליחות רחבים, החל מ-0 ppt וכלה במליחות שהיא 150% ממליחות מי הים (56 ppt). לא נמצאו הבדלים מובהקים בהתפתחות הגונדות בדגים שהוחזקו במליחויות גבוהות ונמוכות, כלומר, הגונדות התפתחו במידה שווה במליחות גבוהה ונמוכה והדגים הטילו בכל מקרה.
פוטופריודה – בבדיקת השפעת הפוטופריודה על הטלות דגים נמצא שהפוטופריודה המתאימה ביותר להטלות רצופות היא של 14L/10D. צמצום שעות האור אינה מאטה את התפתחות השחלות אך מקטינה הימצאות ביצים בשלות בשחלה.
לקריאה נוספת

Frenkel. V. and Goren, M., 1997. Some environmental factors affecting the reproduction of Aphanius dispar (Rüppel, 1828). Hydrobiologia, 347:197-207.
Frenkel. V. and Goren, M., 2000. Factors affecting growth of killifish. Aphanius dispar, a potential biological control of mosquitoes. Aquaculture, 184:255-265.
הערות שוליים

↑  נאווית המלחות באתר הרשימה האדומה של IUCN
↑  https://www.teva.org.il/?CategoryID=917&ArticleID=4147
סאפורו (מבשלות בירה)

| --- | --- |


 נתונים כלליים
 תקופת הפעילות:  1876–הווה (כ־148 שנים) 
 חברת אם:  Sapporo Holdings 
 חברות בנות:  Anchor Brewing Company 
 מיקום המטה:  Yebisu Garden Place 
 ענפי תעשייה:  בישול בירה 
 מוצרים עיקריים:  Beer
  
 www.sapporobeer.jp
 
מבשלות הבירה סאפורו (ביפנית: サッポロビール株式会社), היא חברת מבשלת בירה יפנית שנוסדה בשנת 1876. סאפורו (Sapporo) הוא מותג הבירה הוותיק ביותר ביפן. הוא נרקח לראשונה בסאפורו, הוקאידו, יפן, בשנת 1876 על ידי מבשל הבירה Seibei Nakagawa. המטה העולמי של מבשלות סאפורו נמצא באביסו, שיבויה, טוקיו (Ebisu, Shibuya). החברה רכשה את חברת Sleeman Breweries הקנדית ב-2006.
לסאפורו חמש מבשלות בירה ביפן, מבשלת סלימן בקנדה ו-Sapporo Brewing Company בלה קרוס (ויסקונסין), ארצות הברית. המותגים העיקריים הם Sapporo Draft ("פרימיום" בצפון אמריקה); יביסו (Yebisu); וסלימן קרם אייל. Sapporo Premium הייתה הבירה האסיאתית המוכרת מס' 1 בארצות הברית מאז ש-Sapporo USA, Inc. הוקמה לראשונה ב-1984.
היסטוריה

מקורותיה של חברה זו הם בסאפורו, הוקאידו בתקופת מייג'י, שם הקימה ועדת הפיתוח של הוקאידו (Kaitakushi) עסקים רבים. Seibei Nakagawa, מבשל בירה שעבר הכשרה בגרמניה, הפך למבשל הבירה הראשון של מבשלת Kaitakushi ביוני 1876, וה-Sapporo Lager הראשון הופק באותה תקופה לאחר השלמת המפעל בספטמבר של אותה שנה. מבשלת הבירה סאפורו, שהופרטה ב-1886, הפכה למרכז של חברת הבירה סאפורו.
בשנת 1887, חברה נוספת, חברת מבשלות הבירה Nippon, הוקמה במיטה, מגורו, טוקיו (Mita, Meguro, Tokyo), והחלה לייצר בירה בשם יביסו. התחרות בין סאפורו לבירה ניפון, כמו גם התחרות עם מבשלות הבירה אוסקה (כיום אסהי) ועם קירין הביאו למיזוג ב-1906 של מבשלות סאפורו, ניפון ואוסקה לתוך חברת 大日本麦酒株式会社) Dai-Nippon Ltd) שיצרה מונופול כמעט מלא בשוק היפני עד לאחר מלחמת העולם השנייה.
לאחר 1949, דאי-ניפון חולקה למבשלות ניפון ואסהי, כאשר מבשלות הבירה ניפון חידשו את הייצור של בירה סאפורו ב-1956 ושינו את שמה לשם הנוכחי, מבשלות סאפורו ב-1964. בירה יביסו הושקה מחדש כמותג נפרד בשנת 1971, שווקה כבירה שעורה בסגנון גרמני. Sapporo Black Label beer הושקה בשנת 1977.
בשנת 2006 הודיעה סאפורו כי תרכוש את מבשלת הבירה הקנדית סלימן בעסקה של 400 מיליון דולר במזומן. ב-3 באוגוסט 2017, הוכרז שחברת הבירה Sapporo תרכוש את Anchor Brewing בסן פרנסיסקו.
למרות שמה, בירה סאפורו אינה מבושלת אך ורק בסאפורו. סאפורו מבושלת גם בסנדאי, צ'יבה, שיזואוקה וקיושו. רוב הבירה של סאפורו שנמכרת בצפון אמריקה נרקחת במבשלת סלימן בגואלף, אונטריו, קנדה. רוב הבירה סאפורו שנמכרת בארצות הברית נרקחת כעת על ידי Sapporo Brewing Company בלה קרוס, ויסקונסין, ארצות הברית
מבשלות בירה > יפן

לסאפורו יש חמש מבשלות בירה ביפן. הראשונה, מבשלת סנדאי, נפתחה ב-1971 בנטורי, מיאגי, והייתה בין הראשונות שהשתמשו במערכת בירה ממוחשבת. מבשלת Shizuoka ב-Yaizu נפתחה בשנת 1980, מבשלת צ'יבה בצ'יבה נפתחה בשנת 1988, מבשלת הוקאידו באניווה, הוקאידו נבנתה בשנת 1989, ומבשלת Kyushu Hita נפתחה בהיטה, Ōita ב-2000.
מבשלות בירה > וייטנאם

מבשלת סאפורו וייטנאם ממוקמת ב-דצ'ה, לונג אן. מוצריה כוללים פחיות של 650 מ"ל של בירה פרימיום לשוק האוסטרלי והמקסיקני.
מותגים

החברה מייצרת מגוון של לאגרים בהירים וכהים, כולל Sapporo Draft (פרימיום בצפון אמריקה) ויביסו. במבשלת סלימן בקנדה מבשלים בירות ממותגות סלימן כמו סלימן קרם אייל, וכן סאפורו פרימיום.
החברה מייצרת גם משקה קל מבוסס מאלט, Super Clear, אשר הושק בשנת 2002 כבירה דלת אלכוהול, ולאחר מכן שונה בספטמבר 2009 למשקה מאלט ללא אלכוהול כלל.
מותגים > יביסו

יביסו (ヱビス, Ebisu) הוא אחד המותגים הוותיקים ביותר ביפן, שנרקח לראשונה בטוקיו בשנת 1890 על ידי חברת מבשלת הבירה Nippon. באמצעות מערך מסובך של מיזוגים וחטיבות, המותג נרכש ובסופו של דבר על ידי מבשלת סאפורו המודרנית. המותג היה רדום בתקופה שלאחר מלחמת העולם השנייה, עד שקם לתחייה בשנת 1971. הוא nhumr ברציפות מאז.
ראו גם

מוזיאון הבירה של סאפורו - המוזיאון המנוהל על ידי מבשלת סאפורו, הממוקם בסאפורו, יפן
Sapporo Factory - קניון שהיה בעבר מבשלת בירה בבעלות מבשלת Sapporo
בירה ביפן
הערות שוליים

↑  "Sapporo acquisition of Sleeman on tap". CBC News. 11 באוגוסט 2006. ארכיון מ-7 בנובמבר 2012. נבדק ב-6 באוגוסט 2010. {{cite news}}:  (עזרה)
↑  "San Francisco's Anchor Brewing acquired by Sapporo". San Francisco Chronicle. 3 באוגוסט 2017. ארכיון מ-3 באוגוסט 2017. נבדק ב-23 במרץ 2018. {{cite news}}:  (עזרה)
↑  "SAPPORO BREWERIES/Brewery&Restaurant Guide". ארכיון מ-6 ביולי 2010. נבדק ב-20 באוקטובר 2007. {{cite web}}:  (עזרה)
↑  Sapporo. Sapporousa.com. Retrieved on 2014-04-12. (אורכב 08.01.2010 בארכיון Wayback Machine)
↑  "Sapporo Light & Premium Bottle & Can Redesign". mybeerbuzz.blogspot.com. 8 במאי 2013. אורכב מ-המקור ב-23 בדצמבר 2014. נבדק ב-2014-11-02. {{cite web}}:  (עזרה)
↑  "SAPPORO BREWERIES/Brewery&Restaurant Guide". www.sapporobeer.jp. אורכב מ-המקור ב-24 במאי 2010. נבדק ב-2010-05-26. {{cite web}}:  (עזרה)
↑  "SAPPORO BREWERIES/Brewery&Restaurant Guide". www.sapporobeer.jp. אורכב מ-המקור ב-30 במאי 2010. נבדק ב-2010-05-26. {{cite web}}:  (עזרה)
↑  "SAPPORO BREWERIES/Brewery&Restaurant Guide". www.sapporobeer.jp. אורכב מ-המקור ב-30 במאי 2010. נבדק ב-2010-05-26. {{cite web}}:  (עזרה)
↑  "SAPPORO BREWERIES/Brewery&Restaurant Guide". www.sapporobeer.jp. אורכב מ-המקור ב-11 בפברואר 2010. נבדק ב-2010-05-26. {{cite web}}:  (עזרה)
↑  "SAPPORO BREWERIES/Brewery&Restaurant Guide". www.sapporobeer.jp. אורכב מ-המקור ב-14 במאי 2010. נבדק ב-2010-05-26. {{cite web}}:  (עזרה)
↑  "SAPPORO BREWERIES/Brewery&Restaurant Guide". www.sapporobeer.jp. אורכב מ-המקור ב-11 בפברואר 2010. נבדק ב-2010-05-26. {{cite web}}:  (עזרה)
↑  "Sapporo Premium Lager Cans 650mL". www.danmurphys.com.au. ארכיון מ-1 בספטמבר 2021. נבדק ב-1 בספטמבר 2021. {{cite web}}:  (עזרה)
↑  "Sapporo Breweries". www.ratebeer.com. ארכיון מ-23 באוקטובר 2012. נבדק ב-2010-05-26. {{cite web}}:  (עזרה)
↑  "Sleeman Brewing & Malting Co. (Sapporo)". www.ratebeer.com. ארכיון מ-2 בינואר 2011. נבדק ב-2010-05-26. {{cite web}}:  (עזרה)
↑  "Sapporo Super Clear from Sapporo Breweries - Ratebeer". www.ratebeer.com. ארכיון מ-23 באוקטובר 2012. נבדק ב-2010-05-26. {{cite web}}:  (עזרה)
↑  "サッポロビール サッポロスーパークリア". www.sapporobeer.jp. ארכיון מ-2 באוקטובר 2009. נבדק ב-2010-05-26. {{cite web}}:  (עזרה)
↑  "SAPPORO BREWERIES/Corporate Information". ארכיון מ-11 ביוני 2010. נבדק ב-20 באוקטובר 2007. {{cite web}}:  (עזרה)
| --- | --- |
בקרת זהויות :  NDL: 00384524 
מבשלת צ'יבה
קופסת סאפורו פרימיום
סבסטיאן ראוואל

| --- | --- |

 לידה:  1550? קרטחנה, ספרד 
 פטירה:  27 באוקטובר 1604 (בגיל 54 בערך) פלרמו, ממלכת סיציליה הנורמנית 
 מוקד פעילות:  ספרד 
 שפה מועדפת:  ספרדית, איטלקית 
 
סבסטיאן ראוואל (בספרדית: Sebastián Raval;‏ 1550 בקירוב – 1604) היה מלחין ספרדי של מוזיקה ווקאלית ואינסטרומנטלית בתקופת הרנסאנס.
סבסטיאן ראוואל – קינות ירמיהו 8300
ביוגרפיה

ראוואל נולד בקרטחנה ושירת בצבא פלנדריה בפלנדריה ובסיציליה. הוא הצטרף למסדר "יוחנן הקדוש מירושלים" אחרי שנפצע במצור על מאסטריכט, עבר לאיטליה ושם כיהן כמוזיקאי בחצר פרנצ'סקו מריה השני דלה רוברה באורבינו, בחצרו של המשנה למלך סיציליה, ברנרדינו דה קרדנאס ובחצרות החשמנים פֶַרֶטי (Peretti) וקוֹלוֹנה (Colonna) ברומא.
ברומא הכריז שהוא "המוזיקאי הטוב ביותר בעולם", ועל כך זומן לתחרות מוזיקלית, תחילה מצד ג'ובאני מריה נאנינו וזמן קצר לאחר זאת מצד פרנצ'סקו סוריאנו. ראוואל הובס בשתי התחרויות.
ב-28 באפריל 1595 החליף את לואיס רואיז כמאסטרו די קאפלה הספרדי האחרון של קאפלת המשנה למלך ספרד בפלרמו.
בסיציליה היה מעורב שוב בתחרות עם המוזיקאי אקילה פאלקונה; התחרות הוכרעה תחילה לטובת פאלקונה, אך לאחר אי-אילו עתירות, נהפכה ההכרעה לטובת ראוואל. אחרי מות פאלקונה בשנת 1600 פרסם אנטוניו פאלקונה, אביו של אקילה, את כל מהלך הדו-קרב המוזיקלי הזה בספרו relazione del successo והביא את יצירותיהם של ראוואל ופאלקונה, שהוגשו לתחרות זו, לדפוס, שכלל כמה קנונים, מדריגלים, מוטטים וריצ'רקרי. הוצאה זו, הכוללת את יצירותיהם של פאלקונה וראוואל גם יחד, מצויה כיום למכירה במהדורה מודרנית.
סבסטיאן רוואל מת בפלרמו בשנת 1604.
בשנת 2004 חלקה קרטחנה, עיר הולדתו, כבוד לראוואל בקונצרט בניצוח הוויולן פר רוס, במלאת 400 שנה למותו.